

**REPUBLIKA HRVATSKA**

**OPĆINSKI SUD U KOPRIVNICI**

**48000 KOPRIVNICA - Hrvatske državnosti 5**

**URED PREDSJEDNICE SUDA**

Broj: 7 Su-59/2022-5

Koprivnica, 22. veljače 2022.

O B A V I J E S T

uz Oglas Općinskog suda u Koprivnici

za radno mjesto III. vrste - administrativni referent – sudski zapisničar 2 izvršitelj/ica

u Općinskom sudu u Koprivnici na određeno radno vrijeme

*Opis poslova – administrativni referent – sudski zapisničar :*

- u referadi obavlja sve stručne, uredske i tehničke poslove vezane uz sudske spise, obavlja poslove zapisničara na ročištima i raspravama, sjednicama izvanraspravnog i optužnog vijeća, piše po diktatu, te obavlja i druge poslove koje odredi sudac, upravitelj sudske pisarnice i voditelj posebne sudske pisarnice.

Podaci o plaći:

Podaci o plaći radnog mjesta za koje se vrši prijem propisani su u Uredbi o nazivima radnih mjesta i koeficijentima složenosti poslova u državnoj službi („Narodne novine“ broj 37/01, 38/01-ispravak., 71/01, 89/01, 112/01, 7/02-ispravak, 17/03, 197/03, 21/04, 25/04-ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19 i 63/21) koja je objavljena na web-stranici „Narodnih novina“ ([www.nn.hr](http://www.nn.hr)).Plaća službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

*Način testiranja kandidata za radno mjesto administrativni referent – sudski zapisničar :*

Testiranje kandidata sastoji se od:

1. Prva faza:

* u prvu fazu testiranja upućuju se svi kandidati koji ispunjavaju formalne uvjete iz Oglasa, a čije su prijave pravodobne i potpune. Prva faza sastoji se od pisane provjere poznavanja osnova ustavnog ustrojstva Ustava Republike Hrvatske i Sudskog poslovnika.

1. Druga faza testiranja sastoji se od dva dijela – prvi dio sastoji se od poznavanja znanja rada na računalu i prijepisa, a drugi dio je diktat :

* u drugu fazu testiranja upućuje se 15 kandidata koji su ostvarili najbolje rezultate u prvoj fazi testiranja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Druga faza testiranja sastoji se od provjere poznavanja znanja rada na računalu, prijepisa i diktata.

1. Razgovor (intervju):

* na razgovor (intervju) pozvat će se 10 kandidata koji su ostvarili ukupno najviše bodova u prvoj i drugoj fazi testiranja. Ako je u drugoj fazi testiranja zadovoljilo manje od 10 kandidata, na razgovor (intervju) će se pozvati svi kandidati koji su zadovoljili u drugoj fazi testiranja.
* razgovor (intervju) provodi Komisija za provedbu Oglasa, a koja u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Smatra se da je kandidat zadovoljio na intervjuu ako je dobio najmanje 5 (pet) bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

**Izvori za pripremanje su:**

1. Ustav RH (NN broj 56/90, 135/97, 08/98, 113/00, 124/00, 28/01, 41/01, 55/01, 76/10, 85/10 i 5/14) (www.nn.hr),
2. Sudski poslovnik (NN broj 37/14, 49/14, 08/15, 35/15, 123/15, 45/16, 29/17, 33/17 ispravak, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21. i 145/21.) ([www.nn.hr](http://www.nn.hr)).

Svaki dio provjere znanja vrednuje se bodovima od 0 do 10, s napomenom da se druga faza testiranja sastoji od dva dijela i da se svaki dio druge faze vrednuje bodovima od 0 do 10.

Smatra se da je kandidat zadovoljio na provjeri znanja ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

**VRIJEME ODRŽAVANJA TESTIRANJA BIT ĆE OBJAVLJENO NAKNADNO NA WEB STRANICI OPĆINSKOG SUDA U KOPRIVNICI NAJMANJE 5 (PET) DANA PRIJE ODREĐENOG TESTIRANJA.**